Beleid oor swart nyweraars goedgekeur - KLK
Die beleid rakende swart nyweraars is goedgekeur deur die Kabinet en verseker 'n positiewe invloed op die land. Swart nyweraars sal in die industrialiseringsproses ingesluit word. Dr. Rob Davies, Minster van Handel en Nywerheid, sê: "Die skep van swart nyweraars sal een van die beduidende maniere wees hoe ons met die land se industriële ontwikkeling vorentoe gaan beweeg."
Volgens Davies sal bestaande nyweraars ondersteuning gebied word om te groei en hoër hoogtes te bereik. Die beleid vir swart nyweraars versterk ook die bestaande program, naamlik swart ekonomiese bemagtiging.
Die landbouverwerkingsektor kry veral aandag. Volgens Me. Malebo Mabitje-Thompson is die skep van vraag na 'n produk in die verwerkingsbedryf die rede om die landbou meer lewensvatbaar te maak. Konstruksie, mynwese en skeppende kunste kry ook aandag. Ondernemings wat op waardetoevoeging van hulle landbouprodukte fokus sal finasiële steun van die Land Bank ontvang, wat ook deel is van die nyweraarsporgram.
'n Bekommerde Dr. John Purchase, uitvoerende hoof van die sakekamer Agbiz, vra nog baie vrae oor die hoe die nyweraars program gaan werk en wat die kriteria sal wees om te kwalifiseer. Hy meen met dié dat daar swart ekonomiese bemagtiging ook is.